Kaste Heinz; - Allahindlus - Maxima XX, XXX - Kriisis.ee - Soodus 813361
Kampaania periood: 06.02.2020 - 19.02.2020
Worcesteri; soja; 150 ml Rivionia-brand: Nalatigheid word nog ondersoek | Netwerk24
Deur Arisa Janse Van Rensburg 02 Desember 2019 20:49
Die restaurant Istanbul Kebab & Shawarma is Saterdag in ’n brand verwoes. Foto: Arisa Janse van Rensburg
Geen tekens van nalatigheid kon nog gevind word ná die brand by ’n restaurant in Rivonia, Johannesburg, nie.
Nana Radebe, woordvoerder van die Johannesburgse nooddienste, sê hoewel hulle bevind het dat Saterdag se brand beslis veroorsaak is deur ’n gasbottel wat ontplof het, duur die ondersoek om nalatigheid te bepaal voort.
Die brand het aanvanklik in die restaurant se kombuis ontstaan, maar het versprei en nege ander winkels in die Mutual Mews-winkelsentrum by Rivonia Village is verwoes.
Agt mense is in die voorval beseer.
Purhan Demirta, eienaar van die restaurant, het Maandag gesê vier mense is steeds in die hospitaal.
“Hulle sterk goed aan en ons sal binne die volgende paar dae weet wat die volgende stap in hul behandeling is,” sê Demirta.
Volgens hom was die restaurant en die sentrum verseker, “maar die versekeringsmaatskappye het ook nog nie sy ondersoek voltooi nie.”
Hy weet nie of en wanneer hulle weer sal kan oopmaak nie. “Ons almal is baie hartseer en daar sit nou talle mense sonder werk.”
Meer oor: Mutual Mews-Winkelsentrum | Purhan Demitra | Restaurant-Brand | Rivionia-Brand | Nalatigheid